Cesarhanmun/geonobi-data huggingface dataset:
地名: 羅州 (全羅道, 牧)
年: 1561.0

○壬子/以全羅道觀察使朴忠元
              
                【麤雜浮虛, 心無所主。 交結安老之黨, 被論於時, 久遭沈滯,因鄭浚納交元衡, 而得通華顯。】
              啓本,
                【羅州居李大奇之弟三緘, 有田在甫乙山下, 造舍於其側, 土豪等以謂甫乙山, 乃是公會處,撤毁之。 大奇等憤甚, 書土豪穢惡之事於木牌, 植之街路。 土豪等二十餘人, 聚會一處,執致大奇, 而杖下六十, 背綁雙手, 周示四隣。 大奇大呼曰: "汝等罪惡難洗" 云云。 於是, 金應蘭、金彦霖等率奴六十餘人, 圍大奇家三匝, 而曳出大奇, 塗灰於面, 而亂打致死, 因投於水。 其父李懿訴冤於州。 應蘭等皆逃, 而唯彦霖被執。】
              傳于政院曰: "近來人心頑暴, 風俗薄惡。 死者不得復生, 斷者不得復續, 人命至重, 故雖大罪之人, 國家必三覆後定罪, 而今則喜殺人命, 有同雞犬, 綱常大變, 相繼而起。 是雖敎化不明之致, 而予見此啓本, 心甚驚嘆。 豪强品官, 有害生民, 專權作弊, 自古其然, 而國不能制之, 致有殺人之變, 可謂國有紀綱乎? 此啓本, 殺人者有逃躱者, 至爲駭愕。 以剛明有名文官, 爲推考敬差官, 斯速下送, 備細窮推, 而未捕人, 則多般措置, 刻期捕捉, 而不能措捕, 則監司推考, 守令及都將、色吏, 別爲重治事, 明立事目, 授敬差官。"
地名: 羅州 (全羅道, 牧)
年: 1571.0

○丁亥/辰初初刻, 上殿坐于思政堂, 常參官分東西而進, 四拜于庭, 遂升殿, 參啓覆。 乃羅州
              烏洞, 撲殺李大奇者之奴婢, 上命依律。 大奇亦有所取, 而其奴婢中, 有以泥汚面打頰穢口之罪, 不至於死, 以初覆, 故入侍者不敢言, 旣畢而退。

○辛卯/晝講。 承旨李忠綽、校理鄭淹、修撰李友直、特進官朴永俊、柳希春入侍, 講官講《中庸》十三章《或問》。 上釋時, 釋固字本來, 則字爲面, 如此之類, 皆從希春前日之說。 希春曰: "前日十二章《或問》, 程子引《孟子》云: ‘必有事焉而勿正心處。’ 聖賢特恕學者用力之過, 而反爲所累, 故以下句解之。 此所云聖賢, 乃指程子, 非指孟子也。" 上覽之曰: "此說良是。 予前日亦誤認以爲孟子也。" 講畢, 臣希春進曰: "頃者入侍之臣, 以文廟從祀, 累以爲請, 而未蒙允許。 臣聞, 大明
              高皇帝黜(楊雄)
                  〔揚雄〕
                
              , 而以董仲舒從祀。 世宗朝, 撰《五禮儀》, 亦以改正。 蓋我朝文章、節義之士, 則往往多有之, 而金宏弼、趙光祖, 獨能學聖賢之道, 體之身, 又能興起斯文, 丕變士習。 此二人, 公論皆以爲宜先從祀。 又中朝嘉靖中, 黜荀況、馬融、劉向、賈逵、何休、王弼、戴聖、王肅、杜預, 而以王通、歐陽修、胡瑗、楊時、李侗、胡安國、陸九淵、蔡忱、眞德秀從祀。 此時王之制, 且不無意, 請從之。 上曰: "久遠之事, 豈可輕易更定? 姑徐之。" 希春曰: "漢
              高帝過魯, 祀孔子; 宋
              太祖至武成王廟, 以白起殺降, 卽命撤其從祀。 大明
              高皇帝黜(楊雄)
                  〔揚雄〕
                
              , 而以董仲舒從祀, 此皆英主之高識, 唐
              明皇雖追封孔子爲文宣王, 而其前冒祖老子, 尊爲玄元皇帝, 尊太公爲武成王, 宋
              哲宗雖以子思從祀, 却以王安石配享孔子, 皆涇渭不明者也。 宋
              理宗, 淳昌辛丑正月, 手筆詔云: "孔、孟沒後, 聖學不得其傳。 至我朝周敦頤、張載、程頤、程顥, 眞見實踐, 千載絶學, 始有指歸。 中興以來, 又得(朱喜)
                  〔朱熹〕
                
              , 精思明辨, 表裏混融。 《中庸》、《大學》、《語》、《孟》之書, 本末洞澈, 孔子之道, 益以大明于世。 朕每觀五臣論著, 啓沃良多。 其令學宮, 列諸從祀, 以示予崇奬之意。 尋以王安石謂天命不足畏, 祖宗不足法, 人言不足恤, 命從祀。 理宗他事雖未盡善, 唯此一事, 逈出千古。 今之從祀升黜, 若可緩而實急, 乃轉移人心世道之機也。" 上曰: "王通獻《太平策》於弑逆之隋
              文, 其去(楊雄)
                  〔揚雄〕
                
              , 亦無幾耳。" 希春曰: "(楊雄)
                  〔揚雄〕
                
              以漢臣事王莽, 王通以野人獻策於弑逆之人, 固爲不知人, 不用而退爾。" 上曰: "隋
              文用, 則必爲之臣矣。" 上曰: "吳澄當黜無疑, 以宋之進士, 臣事胡元, 大節不足觀也。" 李忠綽曰: "吳澄, 人未有非之者。 至大明
              丘濬始著論非之。" 上曰: "丘濬亦不足取也。" 希春曰: "丘濬雖博識多材, 而心術不正。 陳獻章以賢士至朝, 濬爲大學士, 媢疾而逐之。 嘗立論, 譏宋之諸儒, 不事世務, 與晋之淸談無以異。 此與鄭丙、陳賈譏道學, 何異?" 上曰: "中朝取舍, 未必盡當。" 希春曰: "嘉靖皇帝不父視正德皇帝, 其時阿世之臣, 以歐陽修
              濮王議, 謂濮王當稱皇考, 遂建議從祀, 以司馬光
              濮王議, 失父子之倫爲譏, 請斥從祀, 光之議非失也。" 上曰: "司馬光寬宥曺操盛稱, 僞定一時之功。 夫曹操自謂吾爲周文王, 又弑伏后, 眞大賊也, 而光之議如此, 此不正矣。 希春曰: "光資質純粹, 而欠淸明, 故所見不透澈耳。" 又曰: "頃日, 臣伏聞上敎以爲: ‘漕卒敗船者, 例施三次之刑, 此爲冤悶。’ 此誠惻隱欽恤之盛意也。 然殺人啓覆時, 助意者斬, 而加工者絞。 若助力於殺人, 則固爲加工。 若其主被人陵辱, 而奴婢憤激, 或爲主所令, 以穢物汚面、納口、打頰之類, 豈可謂加工於殺人?" 上曰: "此指羅州罪囚也。 果然其主令之, 雖死事, 亦從之矣。 近必三覆, 可以分揀減死矣。" 希春曰: "其魁在逃, 宜令監司, 令隣邑守令捕之。" 李友眞曰: "從祀升黜, 誠若希春之言, 館中之意亦然。" 李忠綽曰: "吳澄之學, 亦宗陸九淵, 嘗有詩云云。" 希春曰: "嘉靖中, 中朝士大夫, 皆宗陸氏之學, 故以九淵從祀, 非正論也。" 上曰: "朱子曰: ‘江西頓悟, 若不闢此, 道無由得明。’" 希春曰: "臣嘗觀九淵文集, 以觀書窮理之儒, 爲不及於楊
              墨, 至詆爲異端之甚。 此蓋暗譏朱子之學也。 九淵性傲而拗, 陸九淵、吳澄、王守仁, 皆江西人。 大抵江西人, 皆能文章, 才氣秀拔, 而性倨傲執拗, 其土風然也。" 又論溫公盛稱曹操平定中夏之功曰: "蓋秦之混一六國, 曺操之平定中原, 皆所謂以暴易亂, 何足道哉?"
地名: 羅州 (全羅道, 牧)
年: 1590.0

○朔辛未/下前持平崔永慶獄。 逆變之初, 賊黨首言: "吉三峯爲上將, 鄭八龍、鄭汝立爲次將。" 鞫廳遂尋問吉三峯所在, 疑似者多見捕, 而皆辨釋。 其時賊黨李箕、李光秀等言: "往全州
              鄭汝立家, 則三峯年可六十, 面鐵體中豐肥。" 或言: "三峯年可三十, 體長面瘦。" 或言: "三峯年可五十, 髯長至腹, 面鐵體長, 語輒喘發。" 其後賊黨金世謙言: "吉三峯非上將, 乃其卒徒。 居晋州, 年可三十, 日行三百里。" 又一賊言: "三峯本羅州士族。" 又有朴文章者言: "三峯非吉姓, 是崔三峰, 乃晋州私奴" 云。 或言: "前一年, 士人過全州
              滿塲洞, 有衆會射, 崔永慶首座, 汝立次座。" 由是浮議紛紜, 有捏合諸賊招, 近似永慶形貌者曰: "吉三峰必是崔永慶也。" 大槪湖南人梁千頃等所指認, 欲害永慶之計也。 兩司初聞行言, 便指永慶爲汝立親友, 論以遙執朝權, 請削官爵。 後有發論於臺席者, 正言黃愼止之曰: "飛語不可據以罪人。 況永慶負重名於一道, 今以暗昧之言非之, 則必失一道人心。" 司諫柳根亦以爲: "然。" 其議遂止。 至是, 金溝儒生金克寬以鄭汝立妻族, 素與汝立不平, 以討逆之論自任, 迺以三峰, 永慶之說, 傳於濟源察訪趙騏, 且以御史白惟咸之言爲証。 騏言于監司洪汝諄, 進士梁千頃、姜誢、洪千璟等, 皆在指証中。 汝諄一邊馳啓, 一邊移文慶尙右兵使梁士瑩, 發吏捕永慶, 且搜其家, 得士人李黃鍾書, 書中極詆時事, 至以逆獄爲士林之禍, 兩道監司, 一時啓聞。 於是, 永慶、黃鍾竝被拿問, 獄事遂重。 校理白惟咸上疏云:
地名: 羅州 (全羅道, 牧)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 羅州 (全羅道, 牧)
年: 1607.0

○全羅道觀察使崔瓘啓曰: "羅州牧使兪大禎牒呈內: ‘州北面三加里有司李伯春文報內: 「掌內幼學金砬戶奴盖水妻良女召史, 女一口、男二口解産, 竝爲生存。」’ 一産三口, 非常事。"
地名: 羅州 (全羅道, 牧)
年: 1613.0

○鶴千壓膝不服。 金應璧壓膝三度。 應璧亂言承服云: "應希婢子
              
                考
              司僕寺理馬黃應仁, 出入宮中, 凡事無不主張。" 云。 王曰: "凡干謀逆、咀呪之事, 直招則當免刑, 此意諭之。" 應璧供: "宮中及穆陵上, 皆埋物行咀。" 云。 又供云: "解縛下坐, 則當直招。" 王曰: "下板。" 應璧供云: "西邊人, 皆悌男之黨。" 又引領議政李德馨、全羅監司李慶全曰: "此皆西人同謀。" 云。 王曰: "罪人供稱: ‘西邊人皆悌男之黨。’ 云, 甚是大泛。 各人姓名及引水使, 而不言姓名, 竝細問之。" 王命承旨曰: "李慶全爲全羅監司, 在於今年三月間, 渠稱: ‘前年冬聞之。’ 云, 此曲折問之。" 應璧云: "時監司者, 與悌男相切。" 云。 應璧引大妃殿內人崔氏之姪, 而無其人; 又言‘穆陵有碑’, 而實無碑; 又言‘大內有池, 池中行咀’, 而大內本無池, 所引地名、人名、歲月, 前後倒錯。 又言: ‘某月日, 自入大內, 後苑埋置, 我當就覓’, 卽夜引入大內後苑, 求覓撥掘, 處處無驗。 乃曰: "聞我之言, 已去之矣", 其亂言如此。 王曰: "領相之名, 出於賊招, 極爲可怪。 德馨之官, 何官乎? 問之", 云‘時爲政丞’。 又云: "西邊人則朴東亮。 朴東說兄弟、金尙容, 皆與悌男同黨。" 朴東說, 時爲羅州牧使。 又引安容爲同黨, 容卽拿來差員也。 王曰: "渠稱悌男一邊人, 而各人名字, 多不直招。 固諱則當嚴刑, 此意諭之。" 又言: "安容是拿來都事, 必有所以, 亦問之。" 王曰: "‘應希婢子古溫伊, 在闕中。’ 云, 令都事速爲拿來。"
地名: 羅州 (全羅道, 牧)
年: 1614.0

○傳曰: "羅州、順天、長興、康津、海南、務安、光陽、龍安、茂長、昌城、肅川、熙川內司奴婢身貢, 過三年不納, 甚可駭也。 前後守令推考, 依先朝舊例, 解由憑考, 着實擧行事, 言于該曹。"
地名: 羅州 (全羅道, 牧)
年: 1619.0

○己未六月二十九日庚辰同副承旨趙纘韓啓曰: "江都爲邑, 地方百里, (而)四面面水。 最居上游而與京輦作配, 四絶賊衝而控制八方, 此實天府金湯, 萬世不亡之右地也。 雖以天下之廣、海內之大, 摠究方誌, (而論之形勢之奇,) 未有彷彿于此者。 惟此江邑, 距漢陽百里, 而介浦巷之外, 峙泮洋之左, 爲四面拒敵之形勝。 誠以板屋船三十隻, 各領兵船若干, 分作四翼, 截拒其要害而守之, 則雖以三吳百萬之戰艦, 亦將無如之何。 (果如)
              依相臣所言, 飛報(于)
              兩南左右水營, 趁開月念前, (以其)分(一)定(數領)板屋, 准到浦口, 則以其(整頓)格軍, 可調三十艘之用(者, 或可周旋。 以)臣竊
              (所)揣江都之濟危禦敵, 非特我國之第一, 雖校諸天下, 莫之與京。 而自數年群議未定, 或稱羅州, 或稱安東, (而)莫適所從。 副察使一巡而未決, 體察使再巡而未決, 及至相臣三巡(圖畵), 尙未完事。 萬一遼左失守, 則自關以外, 非中國之有也, 今者敵擧遼陽
              (之日), 只在旬望(之內)。 而整格軍、徵戰船, 遠在數十日之外, (則)其爲危迫, 當如何哉? 況人心之如是不測, 國事之如是無形, 殿下深居九重(之內), 罕接臣僚(相接), 則何從而盡知(之乎)? 二百年昇平之餘, 猝遇壬辰之亂, (而)先王西狩之日, 已知民心之罔測。 況今紀綱之委靡, 百倍於壬辰(之前), 而人情物態, 已到於無可奈何(者乎)? 江都雖近, 若待西報而移御, 則亦無異致千里之難矣。 今日之勢, 豈不岌岌而恬憘玩愒, 莫之爲念? 苟或奴賊專事上國, 不以我東爲有無, 則江都之勝, 不足移御也, 格軍不足催括也, 戰船不足催泊也。 如以西賊爲萬有一憂於數月之前, 則(勿以舟師爲泛泛, 而)使備局極擇文武中解事一員, 加設大將, 委以格軍、戰船等事, 責成於旬月之間。 雖無奴賊犯境之急, 宮人宦官, 或先預往, 若如行宮, 則他日行幸之際, 人心不驚, 庶無鳥散之患。 伏願殿下勿以賊遠而狃安, 惟以一日爲急, 旬月之內, 完畢江都之役, 以爲擧國依歸保障之地。 則臨急而無何走之嘆, 退守而有必勝之利。 以之控引八道、通使中國, 皆得其路。 而必須延安、安西、喬桐、金浦、通津、南陽、仁川之邑, 各得(其)賢宰(有計慮者), 然後替爲輔車之形, 而倚作蜈蚣之勢也。 敵未壓境而(區區)獻(計於)移保之策(者), 臣亦知太早計, 而人將以爲怯也。 第臣頃見張晩以啓, 云: ‘潦水之前, 賊必不動’, (人皆以爲然, 而)臣獨以爲不然。 (若使奴賊知兵, 必於此時犯遼。) 何者? 經略旣遞, (而)新不代舊, 喪師之後, 尙無添戍(之擧), 使奴酋苟知兵者, 必及此時而勿失。 賊若得志, 則兇謀(之)所在, 何其量哉? 江都移避(之擧), 果保其無此事乎? 若然而(尙)不早爲之所, 則君臣嘖嘖, 噬臍莫及。 臣之愚意, 舟師繕完(之)急, (急)於營建(者此)也。 伏願亟下備局, 刻期規劃。 臣待罪該房, 目見邊報孔棘, 夜不能接目, 冒昧仰瀆。" 傳曰: "令備邊司急急議處。"
地名: 羅州 (全羅道, 牧)
年: 1620.0

○傳曰: "內司奴婢身貢, 累年不納, 羅州、靈岩、海南、康津守令, 爲先推考, 依先朝例, 各邑守令, 一一畢納後, 解由憑考事, 令該曹着實擧行。"
地名: 羅州 (全羅道, 牧)
年: 1628.0

○備局啓曰: "都體府從事官金槃書啓, 凡九條也。 編伍軍兵技藝之不習, 軍器之不精, 非獨湖右爲然, 在在如此。 至於軍兵, 則公私賤相半, 其中本役之外, 兼有鍊習之苦, 逃散之弊, 勢所必至。 護恤之策, 靡不講究, 而號牌已罷, 旣無所統, 財力蕩竭, 施惠無計。 今若爲此之慮, 除出兩班率奴及其年老者, 收其米布, 使之分給, 則軍兵未必得其精壯, 圖免歸於勢力。 且欲給復, 則八道編伍, 幾至十萬, 雖人給數十負, 除此數萬田結, 則該曹經費, 亦何以支用? 當初營將事目中, 必有成才然後, 啓聞給復者, 蓋以此也。 姑依事目施行爲當。 餘丁收布, 欲給編伍者, 意甚善也。 但已收者, 旣有輸納該曹之令, 至今未收者, 必是逃散之人。 今若使之移給, 則必有紛擾之患, 似難施行。 且列邑軍兵之多少, 宜隨人口之衆寡, 而羅州、靈光二邑, 則民多而兵少; 珍島、綾城等六邑, 則民少而兵多, 或未免苟充, 或未免脫漏, 軍類之不均, 莫此爲甚。 慶尙道觀察使金時讓, 見其道內軍額之如此, 啓聞變通, 就號牌數, 以十分之一, 加抄束伍, 此實充其軍額之良計也。 令本道監、兵使, 相議可否, 民少者減其兵數; 民多者增其軍額, 而俾無騷屑之弊爲當。 且水軍之苦役, 一國通稱, 而日就流散, 抵死逃避者, 實由於侵虐。 凡有需用之物, 必經監司分定, 行會列邑, 使之輸送, 例也。 軍人番價, 亦宜如此, 而不由本官, 直送營差, 科外濫徵, 罔有紀極。 至於各邑店舍, 尤甚毒虐, 軍官、色吏, 憑藉作弊之狀, 有難形言。 此自前店人之所難堪也。 今宜行會於各道監司, 一切痛禁, 如有犯者, 一一啓聞, 繩以重律爲當。 且兩湖沿海船、格, 則新軍籍時, 旣已定額頒行, 必無如前日之臨急調發, 而江都之役, 特出於一時之不幸, 何可援以爲例乎? 且全州爲邑, 非但保障之地, 實是豊沛之鄕, 則苟有弊於民者, 所當特許蠲免, 而第驅馬之役, 爲民間最苦之事, 故輪回分定, 以均其役者, 各道同然, 今難猝變, 而昏朝之事, 今不須言也。 至如新軍籍事, 則全州及茂、長, 洪州、結城諸邑, 軍民弊瘼, 合有變通, 令軍籍廳, 覆啓施行。 且礪山, 以界首路傍之邑, 廚傳供億之費, 倍於他邑。 自壬辰以後, 設爲後營, 而營將恒留, 每年兵使過冬於此, 一郡兩將, 勢所難堪。 欲令移屬中營, 不無所見, 而但湖南一道, 邑多民衆, 旣革前營, 又減後營, 則猝有緩急, 兼統不便。 然問於本道監、兵使, 徐議處之爲當。 且珍島、靈巖, 民少賦重, 加以凶歉, 珍島則今爲,珙流配之所, 把守巡邏之苦, 他邑所無, 事勢與前自別。 理宜另加厚恤。 其各樣上納米布及靈巖未收致敗等米事, 宜令該曹覆啓施行。 還入別單, 以備睿裁。" 上從之。
地名: 羅州 (全羅道, 牧)
年: 1648.0

○嶺南人李潢, 以罪全家徙義州, 受由於府尹, 歸覲其父母於嶺南。 仍往全羅道
              羅州, 其奴聚黨射殺, 以刀刃亂斫而去。 全南監司以聞。
地名: 羅州 (全羅道, 牧)
年: 1664.0

○流宋之濂于濟州。 之濂爲和順縣監時, 羅州人羅襖殺其婢夫于和順地。 之濂以推官, 按其獄, 曲護羅襖, 不欲成獄。 方伯以狀聞, 上下之濂于禁府訊之, 之濂辭服。 禁府初配海南, 上特命流之旌義縣。

○朔日己未/流宋之濂于濟州
              旌義縣。 之濂爲和順縣監時, 羅州人羅換, 殺其婢夫, 之濂以推官按其獄, 文案中年月, 有用意塗改處, 方伯啓聞, 請罪, 禁府以私護死囚照律, 流三千里。 初配海南, 上特命改配旌義縣。
地名: 羅州 (全羅道, 牧)
年: 1667.0

○憲府啓: "京鄕士夫, 築堰于羅州境內, 牧使李峻岳, 助成其役。 至於修改都監所定僧軍, 使堰主奴子, 代立於都監, 計其僧軍往來立役日字, 調給累倍, 其數至於數千。 都監之事, 所關如何, 而爲守令者, 不遵朝家分付, 任其代立, 憑藉調發, 如是過濫? 聽聞所及, 莫不爲駭。 請先罷後推, 築堰人等, 令本道嚴査, 從重科罪。" 上從之。 李峻岳拿問。
地名: 羅州 (全羅道, 牧)
年: 1670.0

○己酉/上御養心閤受灸。 畢, 都提調鄭致和曰: "不幸飢荒慘酷, 國儲已竭, 無可賑之路。 但減省身役, 俾不侵擾, 飢民則各自謀生, 庶可救活矣。 上無失德, 而天之不佑如此, 飢死之外, 渰死震死亦多, 尤可慘也。" 提調金佐明曰: "全羅監司吳始壽, 請全減身役。 其惠則大矣, 而國儲亦不可不念, 似不可全減矣。" 上謂史官曰: "出招左、右相來。" 許積、洪重普入侍。 積以全羅監司狀啓, 逐條進稟曰: "監司請以戶曹所屬鹽盆稅木二十四同及羅州、靈光鹽鐵木七十餘同爲賑資, 此可許矣。" 上可之。 積又曰: "賣爵, 事雖苟且, 道臣旣有請, 依辛丑年例, 影職堂上、嘉善, 許通、補充隊帖, 各三百張及僧通政帖數百張, 可以許之矣。" 上許之。 積又以奴婢免賤及校生免講事稟之, 上亦可之。 積又曰: "御營軍若除上番, 則其保米, 可用賑救。 五六朔除番, 似無不可矣。" 致和亦以爲然, 上亦許之。 積又以逃亡公賤, 指徵無處, 侵徵隣族者減布事, 稟之, 上令限明秋勿徵。 積又曰: "引見時, 三司例皆入侍, 而近來入侍之命, 只及於留待堂上, 事極未安。" 上曰: "日次之外, 三司之官不必入侍也。" 佐明曰: "外間以一二內官, 頗有橫恣之漸爲憂, 此必上所信任之宦也。" 都承旨張善澂曰: "雖士夫讀古人書, 亦多以寵任而馴致驕恣, 況此輩乎? 此固聖明所當深戒處也。" 上皆不答。
地名: 羅州 (全羅道, 牧)
年: 1681.0

○引見大臣、備局堂上。 閔鼎重陳各道諸般身役逃故、兒弱査覈事。 李尙眞曰: "宜先禁兒弱充定之弊。" 上令講定節目入啓。 鼎重言: "江陵府使蘇斗山曾任羅州, 治績卓異, 實合方伯之任, 而履歷不多, 宜除京職, 儲養歷試, 待闕擬除。 前成川府使李端錫素以淸白善治聞, 不可以一失廢棄, 亦宜復畀字牧之任。" 上竝可之。 尙眞言: "刑曹參議崔寬莅官淸白, 曾任濟州, 不近南物, 合有褒賞之擧。" 鼎重亦爲言, 上命陞資。 閔維重言: "三南沿海各官置戰船, 元非古制, 而新造改槊之際, 徒費物力, 實無緩急可用之望。 臣意欲於沿海諸島中, 擇其要害處, 加設邊將, 爲置戰船, 而各官戰船, 則宜革罷矣。 康津有古今、靑山二島, 土沃民多, 而故統制使李舜臣, 明將陳璘留屯處也。 古今島地大, 宜設僉使;靑山島差小, 宜設萬戶, 移給各邑戰船二隻, 而能櫓軍、射砲手, 皆以島中居民充定, 則海防最爲着實, 而朝家亦無割給水軍之弊矣。 兩島外亦多可合設鎭處, 而不可一時竝擧, 先試兩島觀其成效, 次第加設宜矣。" 尙眞言: "興陽
              羅老島亦合設鎭。" 上命姑試兩處。 李端夏言: "式年講規, 不問文義, 只取能通音釋, 講畫過多, 而雖善製述者, 不得以生畫得捷, 故不赴東堂。 以此, 鄕儒專事口讀, 而不解文義; 京儒只事表策, 而不知經學。 科擧, 取人初程, 而踈謬如此。 若體《大典》講規, 講論雖未該通, 不失一章大旨者爲粗; 雖通大旨, 未至融貫者爲略; 貫通旨趣, 辨說無疑者爲通, 則科程得正, 人才可得矣。" 上命預爲知委, 使擧子知所勉勵, 且添入於科擧事目。 李䎘言: "《大典》奴奸主妻, 雇工奸家長妻有定律, 而至於婢夫奸妻上典妻, 則無律文。 請下詢于入侍大臣, 定式施行。" 鼎重言: "妻上典殺婢夫, 則償命。 婢夫與雇工有異, 而以國俗言之, 雖殺之可也。 然旣是律文所無, 請消詳稟定。" 上命更議他大臣稟定。 時有義州女人禮節獄事, 而䎘方判刑曹, 故有此陳稟。 後諸大臣皆以爲, 宜從雇工之律, 遂以此論斷, 仍爲挈令。 趙師錫言: "禮曹所置《國恤謄錄》, 旣多見失, 只遵用《五禮儀》, 而亦多踈略, 國朝已行之禮, 尤無考證處。 請設置一局, 使大臣主之, 差出堂郞, 就《五禮儀》踈略處, 參以古禮, 酌定增補。 且考列朝所因革, 作一禮書。" 上命於卒哭後, 考出《實錄》爲之。 端夏言: "故相臣李敬輿建白於孝廟朝, 請續編《國朝寶鑑》。 今領相金壽恒爲都廳, 而事未果行。 今於實錄廳加出一堂上, 專掌此事, 則趙師錫陳達之事, 亦可成之。" 仍請以江華留守李選委以此事。 且言宣祖朝三十年《實錄》, 則臣父植修正, 而其後十年, 則蔡&#x2567F;後繼修, 而頗有踈誤處。 宜使文學之臣, 依朱子
              《昌黎集》, 考異作一冊子, 可無遺憾。" 李敏叙、趙師錫皆言: "《實錄》事體重大, 今以一人之見, 有所添改, 則事關後弊。" 上命待摠裁官入侍時更議。 尙眞言: "明禮宮
              明安公主房所屬募軍, 不許括出, 有累聖德。" 又言: "淸風府院君墓田, 有勿爲出給之敎。 朝家若欲優賜, 則令戶曹出價買給可矣。 而民田旣入其中, 則不可不還出矣。" 鼎重亦言春川一面盡爲祭田, 事體未安。 上曰: "所謂墓田, 不過收其田稅, 用於祭需也。 明禮宮是大王大妃殿所屬, 故募軍括出事, 使之安徐矣。 卿等之言如此, 依硫黃店例擧行。" 執義安後泰申前啓, 又以全羅監司任奎政令怠弛, 擧措謬戾, 一道之人, 率皆失望, 請罷職。 黃山察訪韓舜相淫悖無行, 締結權門, 家在至近, 駄載絡繹, 請削去仕版。 上不從。 鼎重言: "奎之爲人, 雖未縝密, 頗有氣槪。 故吏曹問議於臣等而差送矣。 臺論如此, 似當改差, 速出其代。" 上從之。 宋時烈進曰: "自上久廢開講, 雖不得出御筵席, 想必有省覽文字, 未知何書乎。" 上曰: "《心經》及《聖學輯要》時時披覽矣。" 時烈曰: "臣於孝廟朝, 屢承密勿之聖敎, 臣每欲一陳於嗣聖之前矣。 曩時尹鑴假托孝廟朝時事而爲言, 及其以凶悖, 被罪以死, 人皆爲戒, 竝與其言而諱之。 夫鑴雖假托, 而事實相反, 豈可以鑴之如此, 而仍忘祖宗朝大義哉? 臣歸自海上, 則論議習俗, 大異於先朝矣。 宋時朝臣入侍, 有不盡以言語陳達者, 則預具奏箚, 展讀於榻前。 臣敢依此例, 乞於燕閑之中, 試賜省覽。" 因起進袖箚, 其箚曰:
地名: 羅州 (全羅道, 牧)
年: 1682.0

○全羅道
              羅州私奴莫男淫奸其主, 三省推鞫, 取服誅之。
地名: 羅州 (全羅道, 牧)
年: 1693.0

○癸丑/初黑山島定配罪人李瞻漢、金必鳴等, 聯名呈狀于羅州牧, 以爲: "被謫人賤孽李晩初者, 怨國訕朝, 非止一二, 而今春騷屑時, 先以胡書, 恐喝民情, 仍與島中諸人, 作黨結契, 稱以欲爲丈夫事, 差定將帥云。" 本州上報朝廷, 拿來設鞫。 瞻漢供曰: "晩初以爲, 閔宗道乘夜往來於張家, 許以結婚, 約以廢立, 自宮中宣力換局, 而謀廢中宮者, 閔宗道也。" 又言: "廢中宮時, 大司憲睦昌明, 卽爲停啓, 滿朝一番庭請, 以爲塞責, 後日論罪, 何可免也?" 又言: "聞新童謠乎? 仍爲誦而釋之, 語犯中宮
                【卽張氏也。】
              世子, 有不忍聞。" 又言: "右相赴京時, 兵判閔宗道中軍張希載, 餞別還歸時, 使娼女歌舞於前, 所見駭怪, 國勢不長, 推此可知。" 又言: "光州火藥庫飛上天之說, 此非虛生之變, 卽今胡人, 以借路爲名, 國之必亡, 可立而待, 作契聚衆, 觀勢應變, 豈非智者事乎?" 晩初供辭以爲: "瞻漢, 侵虐島民, 罔有紀極。 島民等, 以十二件罪狀, 訴于本島別將金成屹。" 成屹以爲: "瞻漢本是火證人, 不足深責, 因治其奴順方。" 成屹初欲轉報巡營, 令渠及崔繼敏, 依島中所訴, 以眞書翻譯, 故因此含憾, 謀害至此矣。 槪金時現者, 初言吾輩, 與島民, 同爲作契, 或會飮或會話, 或相與貿穀, 或有傷風悖俗之事, 相議施罰爲好。 仍爲書出回文。 不意時現, 以其日回文納之。 蓋時現, 乃瞻漢之婢夫也。 此必瞻漢, 敎誘時現誣陷之計也。 兩人屢次對質, 鞫廳啓以, 犯上不道之語。 晩初雖自發明, 顯有理屈之色, 且無可據自解之端。 瞻漢於其作黨陰謀一款, 旣已誣告金必鳴之聯名告變。 金時現之同謀證成, 俱極兇詐, 竝請刑推。 瞻漢、必鳴、時現刑問二次, 竝承服, 依法處斷。 李晩初刑問六次物故。 晩初, 卽翔之庶子也。
地名: 羅州 (全羅道, 牧)
年: 1703.0

○司諫金相稷、獻納尹憲柱, 停科獄還收啓, 禁府遂決遣諸囚。 宋晟
              濟州, 李聖輝
              羅州
              智島, 鄭順億
              黑山島, 李秀哲
              康津
              古今島, 李道徵
              興陽
              鹿島, 朴泰晦
              珍島, 朴弼渭
              金甲島, 金麟至
              順天
              防踏, 吳碩夏
              大靜, 洪受禹
              巨濟, 閔時俊旌義, 竝爲奴定配。 識者歎曰: "科賊生出獄門, 國無刑矣。"
地名: 羅州 (全羅道, 牧)
年: 1728.0

○上御仁政門, 親鞫。 問睦涵敬, 涵敬供: "前參奉李東馨之姪李昈, 與金重萬謀議, 而臣不知。 尹夢徵謂臣曰: ‘李昈與陽城人謀議。’ 初九日, 臣往見李昈, 則與重萬同宿。 重萬去後, 臣問之則昈曰: ‘汝若往權瑞麟家, 則當免死。’ 臣往瑞麟家, 方椎牛, 聚數百人, 刀劍可怕。 蓋得緣林輩, 崔擎宇以喪人變服, 聚數百人, 而至將帥則李麟佐。 金重萬率八十人來會云, 而無一人來者, 李培率百餘人而來, 犒軍私習。 左將軍李昈、右將軍崔擎宇, 臣爲進勇都尉, 整軍將擊平澤。 臣還家, 尋金重萬, 則不知去處, 三月十三日, 鄭世胤子一華率臣往李昈奴家, 脅迫臣, 不得已隨去。 十五日冒雨入淸州, 分路向安城, 臣謂賊徒曰: ‘聞安城軍士皆走。 若以禁衛軍授我, 我當往破安城。 許之, 故佯率軍上山, 仍爲奔散, 至鎭川爲官軍所捉。 聞海美營將, 十七日率軍應賊而不來, 報狀的實, 嶺南兵十五日上來云, 而亦不來。 鄭世胤主事而敗死, 閔昌道子元楷倡首於忠州, 若捉問元揩則可知。 忠州事, 世胤與安熀往平安道, 欲謀議, 熀, 臣之族, 居龍仁
              直谷。 世胤又於正月, 往湖南, 李昈追往, 泰仁倅暗暗點兵, 羅州富人羅晩績, 多出錢布, 給李昈。 賊軍入淸州時, 皆素服, 張欽、張鎔, 不知去處, 權瑞麟似聞敗死, 瑞龍向竹山陣。 僞木川縣監郭長被擒於都巡撫營, 鄭一華妻娚尹就徵居陽智, 聚軍三百名。 賊魁以爲: ‘嶺南兵數萬, 十五日破安東, 屯聞慶, 通津府使南泰績在本府, 以三百軍, 將相應以待。’ 云。 左將軍李昈麾下, 振勇五都尉, 其二臣及李義衡, 餘不記名。 賊徒又言: ‘泰仁軍, 十五日向公州。’ 云。 兩班, 初則一百二十, 及至淸州、鎭川, 幾二百人, 賊皆言: ‘若往竹山, 則利川府使當率軍相應。’ 云。 瑞麟、麟佐皆言: ‘曾與利川府使相識, 亦吾同類, 必相應, 通津、利川兩府使, 皆以吾輩之不早起爲悶。’ 云。 柳儉、尹台徵居陽智與李昈皆洞內, 是昈之同壻, 臣六寸。 安城郡守李光績, 亦入其中。 柳儉言: ‘南人太半入之, 若各出五六人, 次次流入城中, 藏於各家, 作變則好矣。’ 云。 若問於儉之兄柳㑫在淸寧橋者, 則可知其計。 李培知兵使之面, 故指示臣斬之於大門之內。 時, 鷄鳴, 麟佐給臣環刀軍服。 箇箇謀逆, 是實。" 處斬孥籍如法。 上以涵敬殺兵使, 正法後出付肢體于仇家。
地名: 羅州 (全羅道, 牧)
年: 1730.0

○癸巳/設鞫于本府, 崇獻刑四次, 第五度, 直招云: "弘彦日錄, 果爲親見。 凶言則南復聞於會津
              指南洞
              崔允中、崔俒, 上年九月十二日, 羅州
              李重郁ㆍ重懋、李泰齡, 臣姪啓復、金貢玉來會於宇奎奴鶴生家。 南復曰: ‘欲以人骨, 送於思孝家, 作末和藥, 用於謀逆處, 而聞京中, 人骨甚貴, 若自此得送, 則生光大矣。’ 適有羅州
              竹浦生客來到, 故仍爲罷去矣。
地名: 羅州 (全羅道, 牧)
年: 1761.0

○丙午/上御景賢堂, 引見大臣備堂。 上命秋曹堂上入侍, 持入羅州等邑御寶僞造罪人及綾州香祝盜賊罪人文案。 上曰: "白首暮年, 何心決大辟於童騃蠢蠢小民乎? 命僞造罪人減死定配, 香祝盜賊兒奴兒婢, 或定配或決杖放送。 刑曹參判李之億曰: "臣爲法官, 不得斷以一律, 請待罪。" 上曰: "勿待罪。" 鄭彦儒曰: "後弊所在, 如此之律, 斷不容貸之意, 須示八道好矣。" 上曰: "參判之言得體矣。"
地名: 羅州 (全羅道, 牧)
年: 1793.0

○湖南暗行御史鄭東榦復命, 進書啓, 上召見, 命吏、兵曹堂上, 登筵覆啓。 順天府使洪述祖, 以賑政治績, 爲一路最, 陞擬牧使。 興陽縣監李性重、龍潭縣令李勉輝, 俱以善治陞敍。 綾州牧使尹耆東、礪山府使金命益、全州判官趙翼鉉、任實縣監李潤瑞、樂安郡守洪采疇、南平縣監宋欽書、康津縣監成彦檝, 俱以不治, 勘罪有差。 先是, 道臣權&#x277D3;書長興府使元永胄殿最, 有間隙看書之目, 上以人非郤縠, 宜責浮文, 特置之下考。 至是, 御史言其賑政可尙, 上特命蕩滌檢擬, 以示弦韋。 別單曰: "羅州私奴判乭乘船出海, 渰死於草蘭島。 其妻崔聞訃, 往海島求屍, 終不得, 晝夜號哭, 常言待終祥溺死, 以從亡夫。 旣終祥, 崔具饌行祭, 謂以散飯, 出去浦邊, 久不還歸, 其子婦急往見之, 留屨浦岸, 溺死已久, 而貞心烈行, 誠甚卓然。" 禮曹覆奏, 請施給復之典, 從之。
地名: 羅州 (全羅道, 牧)
年: 1814.0

○禮曹, 以各式年京外忠、孝、烈狀報政府, 分等抄啓。 忠臣旌閭秩。
                【京居故學生李興植, 辛未西賊時, 從其兄祜植, 郭山任所及賊突入奮罵遇害。】
              孝子旌閭秩。
                【京居故府使沈養之, 故庶尹丁志德, 故良人池道榮, 故副正申韺, 故都正黃運祚, 贈敎官李復運, 故學生韓光益, 故童蒙愼根秀, 水原府故正言崔道文, 故進士崔受復, 積城庶人李厚孫, 鎭岑故士人柳東爀, 全州故士人趙大壽, 延安故官奴李昌梅, 安邊故學生柳仁淸, 咸興故學生朱欽烈。】
              孝婦旌閭秩。
                【豐川閑良朴震杓母崔姓, 原州故業儒李童錫妻金氏。】
              烈女旌閭秩。
                【京居故士人申錫殷妻愼氏, 故士人沈宅模妻李氏, 故將仕郞朴敬植妻郭氏, 故學生李明誠妻韓氏, 故學生趙旭永妻洪氏, 故出身徐命俊妻金姓, 故學生李羲龜妻兪氏, 故學生南秉憲妻徐氏, 故通德郞鄭昇燠妻李氏, 士人愼師一妻元氏, 故學生許晩妻李氏, 士人權仁壽妻李氏, 故學生尹佐烈妻李氏, 開城府故士人林景立妻朴氏, 故副司果劉順龍妻張氏, 水原府故下吏羅繼述妻朴姓, 故旗牌官朴奎淵妻兪姓, 始興故學生柳最寅妻金氏, 永平故學生金學禮妻成氏, 陽川故士人權攸妻丁氏, 公州贈參判崔相奎妻文氏, 淸安故士人洪在範妻金氏, 天安故良人白東齊妻崔姓, 臨陂故士人趙益淳妻金氏, 金堤故士人李晩得妻朴氏, 光州故閑良吳次培妻白姓, 法聖故閑良宋允之妻朴姓, 古阜故士人李始采妻柳氏, 大丘故士人李咸厚妻尹氏, 永川故良人朴千億妻崔姓, 聞慶故士人鄭渭妻申氏, 英陽故士人李壽延妻李氏, 居昌故士人卞東賢妻李氏, 靈山故學生裵允徽妻權氏, 昌原故業儒朴擎天妻裵氏, 慶州故士人崔宗白妻鄭氏, 楊口故學生鄭橒厦妻朴氏, 洪川故士人閔建洙妾李姓, 安峽故學生李㫼妻李氏, 春川故士人崔瑞妻李氏, 海州故士人李尙祖妻梁氏, 黃州故士人安得濟妻金氏, 瑞興故閑良嚴東延妻吳姓, 義州故士人白允希妻趙氏, 成川故學生金大白妻金氏, 故學生洪尙一妻朴氏, 順川故學生李昌國妻金氏, 嘉山故學生金仁識妻吳氏, 安北兵營吏金錫履妻金氏, 厚州鄕人元光華妻姜氏, 鏡城故學生玄啇枻妻鄭氏。】
              孝女旌閭秩。
                【大丘故士人李咸厚兩女兒。】
              忠臣贈職秩。
                【居昌故監務李智活, 端宗遜位, 棄官自靖者也。 溫陽故士人姜玳, 戊申逆變, 倡義討賊者也。 晋州故義兵將許國柱, 倭變倡義入守晋陽者也。 慶州故奉事白
                  以昭, 倭變倡義丁酉戰亡者也。 慶山故參議張夢紀, 倭變倡義殉節於唐橋之戰者也。】
              孝子贈職秩。
                【京居故通德郞金義集, 故學生尹恒東、李羲龜、南鏽, 水原府故士人金星烈, 開城府故士人韓道奕、禹得龍, 富平故衛率南淵, 洪陽故進士李彪, 藍浦故通德郞李基商, 報恩故僉知黃遇河, 故士人宋保相, 沃川故士人鄭利濟, 鎭岑故士人李乘, 牙山故士人朴履和, 長興故士人趙碩泰, 全州故郡守李汝忠, 興陽故士人秦聖夏, 羅州故士人羅尙紀, 彦陽故進士徐錫麟, 金山故士人曺世龍, 安義故學生愼守沉、知禮故學生李衒績, 晋州故學生鄭鉉毅, 安東故生員申光集, 平海故士人黃命圭, 洪川故士人閔光魯、閔百珍, 春川故學生韓德祚, 海州故士人金百源, 長淵故士人白鴻儀。】
地名: 羅州 (全羅道, 牧)
年: 1832.0

○禮曹, 以各式年京外忠、孝、烈狀報政府分等抄啓。 孝子旌閭秩。
                【京居故奉事金載健, 故學生尹滋榮, 水原府故嘉崔一晃, 開城府故進士全聖賓, 故武及第文基永, 故士人文尙穆、李瀁春, 公州故府使閔鎭綱, 鴻山故士人康世郁, 燕歧故士人柳始采, 谷城故士人安孝天, 咸平故士人安鳳胤, 全州故士人崔性全, 善山故嘉善姜允河, 安東故進士金正根, 三嘉故士人金時卿, 橫城故士人徐繼聖, 兔山故學生朴泰謙, 白川贈參議李益采, 平山故學生徐景裕, 平壤故士人金得南, 其弟得昌, 咸興故學生朴尙裕, 故五衛將李光福, 慶興閑良鄭陞九, 安邊故士人崔鎭弘。】
              孝女旌閭秩。
                【南平故士人吳柱學女十二歲兒。】
              孝婦旌閭秩
                【京居故校理李允謙妻趙氏, 春川故士人林壽崗妻金氏, 海州故士人吳載顯妻李氏。】
              烈女旌閭秩
                【京居故通德郞許澍妻柳氏, 故及第申弼朝妻李氏, 故士人李寅衡妻林氏, 故學生柳昶妻李氏, 故學生蔡東秀妻權氏, 故輔德李敬參妻申氏, 故學生金履休妻李氏, 故進士李鍾九妻南氏, 水原府故士人宋洛秀妻鄭氏, 江華府故劉聖弼妻李氏, 開城府故士人林挺㠎妻林氏, 故學生高命巖妻金氏, 故士人張漸秀妻李氏, 牙兵崔重玉妻裵姓, 高陽故士人兪益煥妻李氏, 故士人鄭遂觀妻李氏, 龍仁良人崔在寬妻金姓, 金浦故學生梁鍾五妻安氏, 始興故學生張錫泰妻李氏, 永平故士人金義孝妻李氏, 南陽故士人尹惟懋妻洪氏, 安山故士人李昹永妻柳氏, 長湍故士人朴壽泓妻黃氏, 竹山故士人崔學周妻權氏, 公州故士人李晶遠妻吳氏, 故生員韓得衍妻朴氏, 西原故士人宋一琦妻鄭氏, 洪州故士人李鵬浩妻金氏, 槐山故士人李獻圭妻朴氏, 牙山故學生金昌漢妻姜氏, 光州故士人朴性立妻李氏, 古阜故士人金允文妻李氏, 故士人李文邦妻盧氏, 故士人金瓚榮妻宋氏, 同福故貢生吳時炫妻金姓, 扶安故士人金豐夏妻朴氏, 泰仁故士人金道益妻權氏, 高山故士人鞠致權妻任氏, 南平故士人吳柱學妻金氏, 羅州故士人鄭榮裕妻廉氏, 綾州故士人裵舜祐妻吳氏, 安義故士人林翰臣妻朴氏, 咸陽贈參判權壽龍妻姜氏, 慶州故士人金聲極妻孫氏, 晋州故士人曺玧妻李氏, 大丘故鄕吏李恒彦妻洪姓, 故士人鄭匡一妻宋氏, 善山故業儒朴元澤妻朴姓, 三嘉故士人金時卿妻鄭氏, 禮安故士人李晩徽妻李氏, 安東故鄕吏金昌裕妻徐姓, 狼川故閑良張豐薰妻朴姓, 平海故幼學南泰陽妻車氏, 洪川故士人朴潤亨妻朴氏, 故學生李根鳳妻宋氏, 橫城故士人徐繼聖妻盧氏, 贈參議徐禮元未筓女, 故士人鄭俊濟妻金氏, 原州故士人崔允濟妻李氏, 黃岡故士人洪泰奎妻趙氏, 故士人趙錫瑨妻安氏, 谷山故士人金璘錫妻孫氏, 海州故士人申在一妻金氏, 故士人李時龍妻鄭氏, 故士人全時潤妻金氏, 江界故良人李泰龍妻朴姓, 義州故士人李大洽妻韓氏, 故士人獨孤籌妻崔氏, 泰川故士人金圭佰妻白氏, 价川故士人金利徵妻金氏, 平壤故士人朴道常妻李氏, 成川故士人李黯錫妻張氏, 德源故士人康履琥妻鄭氏, 北靑故學生鄭泰邦妻安氏, 穩城故良人金景佐妻張姓, 安邊閑良申益愼妻李姓, 故士人崔鎭弘妻鄭氏, 咸陽故士人朴昌建妻金氏, 厚州故士人許任妻崔氏, 洪原故士人金允恒妻姜氏。】
              節婦旌閭秩
                【益山故士人蘇全妻閔氏, 慈山
                  朴氏女。】
              忠婢旌閭秩
                【三陟私婢昌分。】
              忠臣贈職秩。
                【蔚山故通政李應春, 其子故訓鍊正承金, 倭變時父子倡義, 應春戰死於開雲浦, 承金多効功績者也。 三嘉故副正金蘭孫, 倭變時倡義戰死於鳳城山下。 梁山故學生鄭好仁
                  倭變時, 入聖廟抱五聖位板而出, 因被俘, 在獄九年終不屈老也。】
              孝子贈職秩
                【京居故僉知崔尙裕, 開城府故士人韓泰鎭、洪禹績、全氣大、韓敬儀, 陽城故學生徐命埰, 麻田故進士鄭贇, 陽智故學生高履明, 加平故學生朴廵, 龍仁故學生吳命喆, 驪州故參奉具圭錫, 長湍故士人李德潤, 安城故士人兪漢佑, 溫陽故士人金命性, 文義故士人金秋鎭, 燕跂故士人柳始明, 天安故士人李弼亨, 韓山故通德郞閔鈺, 其子故士人深, 木川故士人柳疇錫, 靈光故士人辛錫, 南原故學生李文冑, 古阜故士人金道器, 萬頃故士人任命恒, 故進士南宮&#x255AD;, 金堤故士人趙裕德, 長城故士人邊相賢, 全州故部將李馨遠, 故士人金運德, 安東故士人金始器, 故將仕郞申晫, 安義故士人林翰臣, 河陽故士人裵爾仁, 晋州故士人曺命勲, 尙州故學生成泰柱, 金山故處士李議峻, 春川故士人林壽崗, 原州故學生李漢傑, 海州故士人朴瑞東, 金川故士人沈景之, 長淵故學生姜翊周。】
地名: 濟州 (全羅道, 牧)
年: 1404.0

○庚申/遣前司諫權軫于濟州。 籍宮司倉庫奴婢也。
地名: 濟州 (全羅道, 牧)
年: 1407.0

○甲辰/議政府進時務數條。 啓曰: "金銀, 本國不産之物。 國家每當貢獻之時, 倍價收買, 鮮有納之者。 是以除內用國用外, 一切禁止, 已有著令, 有司不肯擧行。 自今各品品帶及兩府以上銀胡甁鐥杯匙筯、四品以上銀鐥杯匙筯、士大夫家命婦首飾、外方各官銀鐥杯外, 毋得私用金銀器皿, 則人皆知其不切於用, 貿易之際, 皆納於公, 而且令俗尙淳儉矣。 宮女首飾, 不在此限。 紙地之品, 以寫表箋而謂之表紙; 寫奏聞而謂之奏紙; 寫書狀而謂之狀紙。 今也不分名實, 中外公私, 皆用厚紙, 以致製造之際, 民受其弊, 故歲在辛巳, 已下禁令, 然因仍未革, 弊復如前。 矧今又有朝廷之需, 製造之費, 什倍前日, 不加禁抑, 恐或不繼。 自今除內用國用外啓聞等, 皆用白奏紙; 相通呈狀, 用常奏紙; 關牒公私書狀, 通用常奏紙狀紙, 以革前弊, 違者糾理。 若油弓箭笠帽鞍籠等, 不在此限。 又馬政, 軍國所重, 近來未嘗擧行, 孶息鮮小, 非惟不給國用, 進獻之際, 倍價貿易, 猶且不足。 乞依前朝過庭馬例, 各道各官, 殘盛分揀, 種馬定數, 以今革去寺社奴婢身貢及觀察使道公反物色與諸道入放牛隻之價交易, 且刷濟州放牧官牛, 有馬各戶, 換易出陸。 上項種馬及京外時散各品自願孶息馬匹, 竝於京畿及外方各官水草好處, 牧場排置合放, 牧子定體看養, 所在守令, 兼責孶息之任, 司僕寺官以時點考, 觀察使於守令褒貶之時, 幷考種馬(孼)
                〔孶〕
              息多寡, 以憑黜陟。" 皆從之。
地名: 濟州 (全羅道, 牧)
年: 1408.0

○議政府啓定濟州
              法華、修正二寺奴婢之數。 啓曰: "據濟州牧使呈, 州境裨補二處, 修正寺見有奴婢一百三十口, 法華寺見有二百八十口。 乞將兩寺奴婢, 依他寺社例各給三十口, 其餘三百八十二口, 屬典農。" 從之。
地名: 濟州 (全羅道, 牧)
年: 1409.0

○壬子/遣巡禁司司直沈龜麟于瓮津, 副司直禹導于三陟, 押無咎、無疾置濟州。 政府上言: "巡禁司官至全羅道而還, 觀察使定差使員, 押送濟州。" 上許之。 聽無咎等率其家內奴婢以行。
地名: 濟州 (全羅道, 牧)
年: 1410.0

○癸未/賜閔無咎ㆍ無疾自盡。 成石璘、金漢老、偰眉壽等至行在, 與隨駕臣僚, 皆詣敬德宮, 班立方進疏, 上問: "何爲來也?" 石璘等對曰: "臣僚聞車駕久留于此, 以賊黨不可久存, 故來請耳。" 上不覽疏曰: "宰相此請非一日, 疏中之意, 予已知之矣。 寡人此行, 若一年半年, 則卿等之來宜矣。 明日行祭, 卽當還歸, 何汲汲也?" 石璘等對曰: "臣等豈不聞近日問事之由乎? 如趙瑚之言, 可謂寒心, 故今者臣僚之憤, 倍於舊日。 若不賜兪音, 雖徹夜不敢退。 願斷以大義。" 上對又如初。 石璘等啓曰: "無咎、無疾等罪, 不容於覆載之間, 雖一日不可生於世, 而得至於四年之久, 誰不腐心切齒! 臣等之請, 固非一日。 昔者至有攀馬帶而諫者。 殿下雖幸千里之道, 固當從而請之。 況今庶僚聞趙瑚之言, 怨憤以謂, 賊黨蔓延至此, 爾爲首相, 何不能擧法固請! 下僚之責, 旣如此, 老臣若不得請, 將何顔而退! 若以臣言爲不是, 臣亦當乞身而退矣。" 上曰: "此不是小事, 豈可遽從?" 石璘對曰: "國非一人之私有, 臣僚之言, 豈可拒而不受乎?" 漢老啓曰: "此非唯臣等之缺望, 雖近日伏刑之徒, 若或有靈, 則亦以謂, 恕首賊而獨誅吾等, 是何意也? 必懷怏怏之心於九泉之下矣。 願斷以大義。" 上曰: "明日行祭後, 吾當更思。" 石璘曰: "自古及今, 所以維持國家者, 以忠與孝耳。 若無忠孝, 安有君父乎? 無咎等, 罪在不議, 更何思焉?" 英茂曰: "人臣苟懷不忠之心, 則雖一日尙不可延喘息。 殿下所以優游不斷者, 但以私恩耳。 以一時之私恩, 比萬世之宗社, 必有輕重矣。" 上曰: "寡人於此輩, 有何私恩! 明日覽疏, 當有處置。" 漢老啓曰: "臺諫之請, 四年于玆。 今日始聞兪音, 正當固請, 必俟判付而後退。 在庭之臣, 孰敢有先退者乎?" 石璘從而啓曰: "所司之言, 旣如此, 臣等若退, 則所司必從而劾之。" 英茂啓曰: "無咎等厚蒙上恩, 當殿下發瘡, 與李茂等會議私第, 欲何爲也? 嗾所司員構上位所無過失, 使之封章, 又何意也? 上猶且寬假, 不肯安分, 欲害兩王子, 此臣等所以日夜怨憤而欲誅者也。" 上曰: "大臣與所司, 咸來于此。 明日行祭之後, 更請何晩!" 石璘、漢老等更啓曰: "今日上敎所重在祭, 若他事則固然, 此輩欲害王子, 祖宗之靈, 亦欲誅之。 如斷此事而行祭, 則先后必右享之矣。" 上曰: "予所以不能斷此事, 兒女之小情, 恐傷舅家之心耳, 今則可以斷矣。" 時夜已二鼓, 石璘等或坐或立以俟。 上召諸代言謂曰: "李茂子若使竝誅, 則刑不亦濫乎?" 乃取議政府百官臺諫疏, 親自立草, 判曰: "依申。 其李茂子, 籍沒爲奴。" 命政府曰: "予於前日李茂之事, 深有慊焉。 昔文帝誅薄昭使自盡。 卿等亦當依此法施行。" 乃遣巡禁司護軍李繩直、刑曹正郞金自西如濟州, 賜無咎、無疾自盡。

○命知申事安騰及盧希鳳, 歸其家待罪。 初, 命承政院, 令無咎、無疾家奴各一名, 馳驛致喪具于濟州, 使全羅道都觀察使裝給二奴過海船隻, 且傳旨于濟州牧使, 擇地厚葬。 召舍人申槪, 傳曰: "此人等已置於法, 今我有是命, 不忍故也。 無(防)
                〔妨〕
              於義, 愼勿沮抑。" 槪退告堂上, 只給過海之文。 代言李安愚謂舍人趙啓生曰: "濟州入送無咎等奴子給馬文字已成歟?" 啓生對以不知。 安騰卽以申槪承傳, 告啓生, 啓生問槪, 槪曰: "未嘗聞。" 騰乃更傳旨於啓生, 俾給鋪馬文字。 其文字已發, 諸代言復私謂啓生曰: "萬一無咎等奴, 先體覆入濟州, 則或致逃匿, 可告堂上, 留一兩日發送未晩。" 啓生告堂上, 趙英茂、李慥等然之, 復收鋪馬之文。 啓生曰: "有上命, 不可拘留。 若移牒全羅監司, 酌量體覆發船後起送似可。" 黃喜、尹思修是啓生之言, 英茂不從。 翌日, 上知之, 召啓生進便殿門外問曰: "舍人是識理儒生, 乃何擅廢王命, 還收鋪馬之文? 君臣之間, 其若是乎? 且無咎、無疾, 國人皆曰可殺, 予不得已而從之。 然豈無人情乎? 予聞其初入濟州也, 但着一襦衣而去, 今送單衣, 欲及未殯之前也。 若其奴不與體覆同歸, 則殺之之日, 卽入棺, 入棺之後, 衣可着乎? 雖其奴與體覆同舟而去, 豈能禁其殺乎?" 啓生對曰: "過海凡事, 已行移於全羅道觀察使備辦, 留一二日, 未爲晩也, 故還收之。" 上曰: "不啓於予而擅收, 雖政府, 何敢如此無禮? 閫外奉使之臣, 如有取旨之事, 尙且啓聞。 況政府在近, 何得乃爾?" 欲下申槪于巡禁司, 旣而曰: "予若罪槪, 大臣必不安矣, 宜罪其傳命者。" 乃責知申事安騰曰: "汝職在出納, 鋪馬之言, 汝必不傳。 汝若傳旨, 則政府何至如此? 當我在時尙爾, 儻幼君立, 必不從命矣。" 使與希鳳歸家。 又命啓生曰: "吾欲下汝巡禁司, 所以不然者, 敬大臣也。 愼勿爲如此不恭。" 上謂代言等曰: "安騰、申槪, 孰爲有罪? 何不別白以聞?" 金汝知對曰: "未有所命, 不敢。" 上曰: "知申事實無罪。 槪承命而不傳於政府, 罪在槪。" 乃召知議政府事黃喜諭旨, 喜對曰: "槪承命不盡傳于政府, 且政府之意以謂: ‘遽使罪人之奴馳驛, 而與體覆官偕行, 其於海路, 或先或後, 未可知也。’ 是以商量而姑留也。" 上曰: "舍人不傳予命, 慢我也, 又欺堂上, 有罪歟? 無罪歟?" 喜對曰: "豈無罪乎? 政府之意, 雖如臣所啓, 啓生亦不得辭其責矣。" 上曰: "舍人之罪, 置而不問者, 敬大臣耳, 政府無避嫌。" 喜乃退。
地名: 濟州 (全羅道, 牧)
年: 1413.0

○乙未/吉川君
              權跬、知議政府事呂稱等, 回自北京啓曰: "皇帝賜宴厚慰, 賜跬廐馬三匹、叚絹各八匹。 又聞闕內宦官之言曰: ‘帝將親征匈奴, 發天下兵百萬餘人, 已送上都。’ 又有遼東人奏於帝曰: ‘濟州馬匹, 前元所放也, 請移置于中國。’" 成石璘啓曰: "臣向啓濟州馬匹, 宜刷出放于近島。 況今聞飛語如此乎?" 上然之。 又啓曰: "權永均亦聞諸本朝宦官尹鳳曰: ‘造戰艦三千, 將攻日本。’" 大臣皆懼, 獻計曰: "東西二界, 宜遣武臣, 預鍊士卒。" 上止之曰: "卿等勿疑。 曩者帝與日本和親, 群臣皆曰: ‘當與日本共侵于我。’ 我固曰無之, 不其有驗乎? 今者帝之待永均, 無異平昔, 其征北巡遼, 固其境內之事耳。 豈有意於我乎?"
地名: 濟州 (全羅道, 牧)
年: 1414.0

○黜本宮奴金千于濟州。 千訴良凡三度而不實, 上怒斷足腓, 而放之濟州, 行至全州而死。 後, 上命刑曹曰: "予聞金千訴良而從賤, 以他人奴婢, 濫稱一族, 羅致者甚衆。 宜速分揀, 各還其主。"
地名: 濟州 (全羅道, 牧)
年: 1416.0

○議政府、六曹請金原哲及靑原君
              沈淙之罪。 原哲告: "尹子當爲吉州察理使時, 請兵野人謀叛。" 俱下義禁府覈實, 原哲以誣告反坐, 決杖一百, 配濟州官奴。
地名: 濟州 (全羅道, 牧)
年: 1417.0

○命釋朴信、鄭易、尹向, 還給吳湜職牒。 及收贖, 湜以濟州牧使見代, 來京未久, 不識敎旨, 故有是命。 命義禁府, 金熙、鄭坤、李椒等罪, 依尹臨、命山之例收告身, 贖杖八十施行。 掌令全直請將徐選、汝方、明德、承顔置之於法, 上曰: "選等非有大過, 以近臣而罷職亦足矣。 君之養臣, 猶父之養子。 父之於子, 自少而壯, 養之非一日。 君之於臣, 待之亦非一日, 豈忍有罪而遽棄之乎? 且朴信、鄭易皆元從功臣, 至於子孫皆宥, 況其身乎? 旣不罪信、易, 而獨罪向, 於予心安乎? 夫向, 自執義而代言, 自代言而宰相, 試之非一任; 待之非一朝, 予知向從信而然也, 是皆信之罪也。 雖不罪信, 信退思於家, 獨不內愧乎?" 下旨刑曹都官曰: "黃丹儒、朴松庇子孫相爭奴婢, 依甲午辨正都監所決, 還給黃丹儒子孫朴訔等。" 命戶曹曰: "尹向、徐選、李明德、韓承顔科田, 毋給他人, 假屬軍資。 自今犯杖罪人等田地, 進告承政院, 然後區處。"
地名: 濟州 (全羅道, 牧)
年: 1418.0

○全羅道都觀察使請置濟州屯田。 據濟州都安撫使呈報云: "每年諸處祭享, 三度進上馬貢, 馬貢物過海糧、待風糧, 如此一年所費, 約一千餘石, 無時助戰軍糧, 補乏實難, 請依前例置屯田。" 上曰: "移文無弊耕作。" 戶曹擬議啓曰: "非獨濟州, 其他使客煩多各官, 多糶倉庫米豆以支待, 甚者重斂田租, 流弊於民。 屯田種子以不多例, 差等定數, 使鄕吏、日守、官奴婢分番耕作何如?" 上曰: "累月大旱, 則必有陳言者, 姑停之。"
地名: 濟州 (全羅道, 牧)
年: 1419.0

○上王命李同仁貸死決杖一百, 屬濟州官奴。

○義禁府啓: "張月下招伏: ‘去年七月, 謂同類人李得春曰: 「(音)
                〔昔〕
              
              驪興王好遊田, 出入無節, 射殺雞犬, 掠人婦女, 以此不久享於世。 主上何故, 亦好遊田, 出入頗數乎?」’ 按律, 月下罪當大逆, 凌遲處死, 得春等知而不首, 當杖一百, 流三千里。" 上王命杖月下一百, 幷其妻子, 沒爲濟州官奴婢, 分配得春等于全羅道各官。 柳廷顯等請論如律, 不許。